"Nu a fost viziunea mea despre viaţă, nu a fost proiectul vieţii mele, dar nu consider că este o retrogradare", a afirmat Gabriela Firea, miercuri seară, la un post TV, vorbind despre candidatura sa la alegerile europarlamentare, scrie news.ro.
Întrebată dacă crede că i s-a propus o candidatură pentru o funcţie la Bruxelles pentru a nu mai fi implicată în politica locală, Firea a răspuns: "Eu sper că nu".
"M-au trimis acolo pentru că toţi colegii mei ştiu că sunt un om muncitor, un om dedicat, că după perioada de acomodare voi un membru util al echipei noastre şi voi veni cu idei bune", a adăugat ea.
Ea a spus că va fi preocupată "în special de atragerea de fonduri europene pentru Bucureşti", dar şi de teme precum familia sau egalitatea de şanse.